นัดเพื่อนทานข้าวมื้อเย็นที่เซ็นทรัลปิ่นเล้า แต่เพื่อนไปนั่งรออยู่ในร้านแล้ว พร้อมกับสั่งอาหารแล้ว เราเลยเลือกเมนูที่อยากทานเพิ่ม แต่พอมาเสิร์ฟ ตกใจมาก เพราะคุณเพื่อนสั่งไว้เยอะจริง

- ชุด Happy box 189 บาท สั่งเซ็ทนี้นับว่าคุ้มทีเดียว เพราะได้มาหลากหลายมาก มีกล่องที่แบ่งเป็นช่องทั้งหมด 3 กล่อง แต่ละช่องมีอาหารหลากหลาย ทั้งข้าวปั้น ข้าวปั้นเต้าหู้ทรงเครื่อง ปลาซาบะย่างซีอิ้ว หมูทอด ไข่หวาน ยำสาหร่าย ปลาดิบ มาพร้อมน้ำซุปมิโซะ กิมจิ และมีบัตรลุ้นรางวัล ซึ่งเราเปิดได้เกี้ยวซ่าจาน 77 บาท มาอีกจานนึง แถมเซ็ทนี้แถมชาเขียวรีฟิลให้ด้วย เราเลือกเป็นชาเขียวร้อน ได้มาแบบกาน่ารัก เติมได้ตลอด คุ้มมากๆ

- Yayoi Healthy set 165 บาท เซ็ทนี้น่าสนใจอีกเช่นกัน เป็นเทมปุระกุ้ง ฟักทองญี่ปุ่น และหอมใหญ่ ปลาซาบะย่างซีอิ้ว ไข่ตุ๋น  มีข้าวมาให้ถ้วย และซุปมิโซะ ไข่ตุ๋นอร่อยมาก เทมปุระกุ้งแห้งไปหน่อย แต่ฟักทองอร่อยดี ได้น้ำจิ้มเทมปุระน้อยไปหน่อยไม่พอจิ้ม จนเราต้องขอเพิ่ม 

- ปลาแพนกาเซียส ดอรี่ทรงเครื่องดงบุริ 145 บาท มีปลาทอดมา 2 ชิ้น หมูสับ ไข่หวานหั่น ปูอัดและยำสาหร่าย วางบนข้าวสาหร่าย เสิร์ฟพร้อมสลัดผักผลไม้ และซุปมิโซะถ้วย ปลาทอดแห้งไปนิด กลายเป็นหมูสับ ยำสาหร่ายเด่นกว่า ข้าวได้มาเยอะมาก สลัดครรมให้กำลังดี แต่ผักกระหล่ำไม่สดเท่าที่ควร เหมือนหั่นทิ้งไว้เลยดูแห้งๆ

- Lychee sakura 59 บาท เสิร์ฟใส่แก้วทรงสูง มีมะนาวฝานชิ้นนึงปิดปากแก้ว หน้าตาในภาพน่าดื่ม แต่ได้มาก้ตกใจแป๊ป ง่ายๆคือลิ้นจี่โซดา ไม่ค่อยรู้สึกถึงซากุระเท่าไหร่ การแบ่งชั้นน่าจะทำได้ดีกว่านี้นิด

ถ้าใครชอบอาหารญี่ปุ่นที่ราคาไม่แพง ทานแล้วคุ้มค่าค่า คุ้มราคา ร้านนี้ก้เป็นร้านที่น่าแนะนำ